google/wiki40b huggingface dataset:
बेटा सॅफ़ॅई परिवर्ती तारा

बेटा सॅफ़ॅई परिवर्ती तारा ऐसे तारे को कहा जाता है जिसकी सतह पर स्पन्दन (धक-धकी या कंपन) होने की वजह से उसकी चमक में बदलाव आता रहता हो, यानि की वह सतही कंपन की वजह से एक परिवर्ती तारा हो। आम तौर पर ऐसे तारो की चमक (निरपेक्ष कान्तिमान) में हर 0.1 से 0.6 दिनों के अंतराल पर 0.01 से 0.3 मैग्नीट्यूड का फ़र्क़ पड़ता है। बेटा सॅफ़ॅ​ई परिवर्ती तारे सौर द्रव्यमान के 7 से 20 गुना द्रव्यमान (मास) रखने वाले मुख्य अनुक्रम तारे होते हैं।
इस श्रेणी का नाम बेटा सॅफ़ॅ​ई तारे पर पड़ा है जिसकी पृथ्वी से देखी जाने वाली चमक (सापेक्ष कान्तिमान) 4.57 घंटे के अंतराल में +3.16 से +3.27 मैग्नीट्यूड के बीच बदलता रहता है।

अन्य भाषाओँ में

अंग्रेज़ी में "बेटा सॅफ़ॅ​ई परिवर्ती तारे" को "बेटा सॅफ़ॅ​ई वेरिएबल स्टार" (Beta Cephei variable star) कहते हैं।
औरंगाबाद (बिहार) लोक सभा निर्वाचन क्षेत्र

औरंगाबाद लोक सभा निर्वाचन क्षेत्र भारत के बिहार राज्य का एक लोक सभा निर्वाचन क्षेत्र है।
क्यूबा

क्यूबा का इतिहास

२८ अक्टूबर १४९२ को क्रिस्टोफर कोलम्बस ने क्यूबा की धरती पर कदम रखा और विश्व को एक नये देश से परिचित करवाया। कालांतर में १६ वीं और १७ वीं शताब्दी तक क्यूबा स्पेन का उपनिवेश रहा। स्पानी भाषा, संस्कृति, धर्म तथा संस्थाओं ने क्यूबा की जातीय मानसिकता पर गहरा प्रभाव डाला।

राजनीतिक व्यवस्था

क्यूबा लातिन अमेरिका का एक समाजवादी गणतंत्र है। १९५९ में फिदेल कास्त्रो के नेतृत्व में क्रांति के पूर्व क्यूबा ने तानाशाही और सर्वाधिकारवादी व्यवस्था से निजात पायी और एक दलीय जनतंत्र की नींव रखी गयी। पूर्व राष्ट्रपति फिदेल कास्त्रो और वर्तमान राष्ट्रपति रऊल कास्त्रो के नेतृत्व में क्यूबा ने शासन व्यवस्था में समाजवादी पद्धति को अपनाया। क्यूबा की राजनीतिक व्यवस्था अमेरिका सरीखी पूंजीवादी व्यवस्था का प्रतिरोध करती है। क्यूबा का नेतृत्व अंतर्राष्ट्रीय परिदृश्य में वामपंथी विचारधारा का पक्षधर रहा है।
मालदीव की संस्कृति

मालदीव की संस्कृति कई स्रोतों से ली गई है, जिनमें से सबसे महत्वपूर्ण श्रीलंका और दक्षिण भारत के किनारे से इसकी निकटता है। जनसंख्या मुख्य रूप से मानव-दृष्टिकोण से भारत-आर्य है।

प्रभावित

मालदीव ढीवी भाषा भारत-ईरानी संस्कृत मूल का है और इसलिए सिंहला से निकटता से संबंधित है, जो उपमहाद्वीप के उत्तर से बाद के प्रभाव पर इंगित करता है।मालदीव पौराणिक कथाओं के अनुसार, अतीत में मालदीव पर शासन करने वाले राजा वंश ने इसकी उत्पत्ति की है।मालदीव इन प्राचीन राजाओं ने उपमहाद्वीप से बौद्ध धर्म लाया हो सकता है, लेकिन यह स्पष्ट नहीं है।

समाज

मालदीव में महिलाओं की स्थिति परंपरागत रूप से काफी अधिक थी, जैसा कि चार सुल्तानों के अस्तित्व से प्रमाणित किया गया था। महिलाएं घूंघट नहीं करती हैं, न ही वे सख्ती से अलग हैं, लेकिन स्टेडियमों और मस्जिदों जैसे सार्वजनिक स्थानों में महिलाओं के लिए विशेष वर्ग आरक्षित हैं। महिलाएं शादी के बाद अपने पतियों के नाम स्वीकार नहीं करती हैं बल्कि अपने पहले नाम बनाए रखती हैं। संपत्ति का विरासत पुरुषों और महिलाओं दोनों के माध्यम से होता है।

गीत

मालद्वीप में बहुत से गीत प्रसिद्ध हैं|सांस्कृतिक रूप से, मालदीव अपनी भाषा के माध्यम से उत्तरी भारत के प्रति कुछ संबंध महसूस करते हैं, जो उत्तर भारत की भाषाओं से संबंधित है। सबसे पुरानी पीढ़ी मालदीव हिंदी फिल्में देखना और हिंदी गाने सुनना पसंद करते हैं। कई लोकप्रिय मालदीवियन गाने हिंदी धुनों पर आधारित हैं। इसका कारण यह है कि इसी तरह की भाषा, समान लय और ताल विकसित होते हैं।मालदीव वास्तव में, मालदीवियों के लिए स्थानीय गीतों को हिंदी गीत में फिट करना बहुत आसान है।

लोक-साहित्य

मालदीवियन लोकगीत मालदीव की मौखिक परंपरा से संबंधित मिथकों, कहानियों और उपाख्यानों का शरीर है। भले ही 19 वीं शताब्दी के अंत में सिलोन एचसीपी बेल में ब्रिटिश आयुक्त द्वारा मालदीवियन मिथकों में से कुछ का संक्षेप में उल्लेख किया गया हो|
उपग्रही छल्ला

खगोलशास्त्र में उपग्रही छल्ला किसी ग्रह के इर्द गिर्द घूमता हुआ पत्थरों, धुल, बर्फ़ और अन्य पदार्थों का बना हुआ छल्ला होता है। हमारे सौर मण्डल में इसकी सबसे बड़ी मिसाल शनि की परिक्रमा करते हुए उसके छल्ले हैं। हमारे सौर मण्डल के अन्य तीन गैस दानव ग्रहों - बृहस्पति, अरुण और वरुण - के इर्द-गिर्द भी उपग्रहीय छल्ले हैं लेकिन उनकी संख्या और चौड़ाई शनि के छल्लों से कई कम है।

अन्य भाषाओँ में

अंग्रेज़ी में उपग्रही छल्ला को "प्लैनॅटरी रिंग" (planetary ring) बोलते हैं क्योंकि यह अक्सर ग्रहों के इर्द-गिर्द बनती हैं, लेकिन वैज्ञानिक दृष्टि से यह उपग्रहों और अन्य वस्तुओं के इर्द-गिर्द भी बन सकती हैं। वैज्ञानिक रूप से यह एक छल्ला है जो उपग्रह की तरह किसी ग्रह या अन्य उपग्रह की परिक्रमा करता है।
मनकीशर

मनकीशर अथवा मनकीसर भारतीय राज्य मध्य प्रदेश के सीधी जिले में एक माध्यम आकार का गाँव हैं। यहाँ करीब सौ परिवारों में कुल ५०० लोग निवास करते हैं।

जनसांख्यिकी

वर्ष २०११ की जनगणना के आंकड़ों के अनुसार मनकीसर में १०१ परिवार और कुल ४८३ लोग थे।
हार्डी का

हार्डी का एक अमेरिकी फास्ट फूड फ़्रैंचाइज़ है जो पहले 1960 में शुरू हुआ था। यह मुख्य रूप से संयुक्त राज्य अमेरिका के मिडवेस्टर्न राज्यों में संचालित होता है रेस्तरां चिकन स्ट्रिप्स, फ्रेंच फ्राई और बर्गर बेचता है। विलबर हार्डी हार्डी के संस्थापक थे
कैनन ईओएस

कैनन ईओएस (इलेक्ट्रो ऑप्टिकल सिस्टम) एक ऑटोफोकस एकल लेंस कैमरा (एसएलआर) हैं, जो कैनन द्वारा उत्पादित किया जाता हैं। इस की शुरुआत १९८७ में कैनन EOS 650 की गयी थी। सभी EOS कैमरों में अक्टूबर 1996 तक 35 मिमी फिल्म का इस्तेमाल किया जाता था, लेकिन EOS IX से एक नयी APS फिल्म उपयोग की जाने की लगी।
यह नाम कैनन बौद्ध बोधिसत्व गुआन यिन (観 音, जापानी में कन्नन) से आता है, जो पहले कुआनीन, क्वाननन के रूप में अनूदित था। , या अंग्रेजी में क्वानोन।

ईओएस (EOS) फ्लैश प्रणाली

ईओएस (EOS) कैमरा की फ्लैश प्रणाली में पहली बार प्रयोगके बाद से कई क्रांन्तिकारी परिवर्तन हुए हैं। EOS फ्लैश प्रणाली वास्तव में पहली EOS कैमरा के लिए नहीं विकसित किया गया था, बल्कि थोड़ी महंगी एफडी माउंट मैनुअल फोकस कैमरा, T90, के लिए जो 1986 में शुरू किया गया था।
यह फ़्लैश प्रणाली शुरूआती ईओएस (EOS) कैमरों के लिए बहुत अधिक मात्रा में इस्तेमाल किया था।

ईओएस (EOS) कैमरों

2007 तक कैनन ने कम से कम 40 EOS एसएलआर और DSLR कैमरा मॉडल जारी किया है, जिसकी शुरुआत से EOS 650 की शुरूआत के साथ हुई। 1990 के दशक में शुरू में कैनन ने कोडक के साथ मिलकर डिजिटल कैमरा बॉडी के उत्पादन का काम किया जो 1995 में EOS डीसीएस 3 के साथ शुरू हुआ।
आँख के द्वारा संचालित फोकस
ईओएस (EOS) कैमरे आँख के पुतलियों के घुमने को ध्यान में रखते हुए फोटो खीचने वाली जगह पर फोकस करते हुए फोटो खीच्टी हैं। इस तरह की फोटोग्राफी का उपयोग खेलो में ज्यादा किया जाता है जहा प्रत्येक क्षण फ्रेम में परिवर्तन होते रहता हैं।

त्वरित नियंत्रण डायल

अधिकांश मीडिया एवं और पेशेवर स्तर के EOS कैमरों के पीछे तरफ एक त्वरित नियंत्रण डायल (QCD) होता है। इस सुविधा के साथ उपभोक्ताओं के लिए पहली बार EOS कैमरे का नाम 760D/रेबेल T6s था जो फरवरी 2015 में लाया गया था।
त्वरित नियंत्रण डायल से सुसज्जित कैमरों को बहुत ही आसानी से एक हाथ से संचालित कर सकते हैं। जिससे इसके संचालन में काफी आराम हो जाता हैं।

बहु बिंदु ऑटोफोकस प्रणाली

वर्तमान में, शीर्ष पंक्ति वाले EOS कैमरों में 61 या 65 चयन किये जाने वाले ऑटोफोकस बिंदु होते हैं जो इस श्रेणी में सबसे अधिक है। हालांकि निकॉन ने अपनी दो मॉडल D5 और D500, 2016 में शुरू की है जिसमे 153
ऑटोफोकस बिंदु होते हैं लेकिन इन बिंदुओं में से केवल 55 का उपयोगकर्ता चयन कर सकता हैं। निम्नलिखित EOS कैमरों में ऐसी प्रणाली, हैं जिनमे 61 चयन किये जाने वाले ऑटोफोकस बिंदु होते हैं:
ईओएस 5D मार्क III: मार्च 2012 में शुरू 
ईओएस -1 डी एक्स,: अक्टूबर 2011 में घोषणा की गयी एवं अप्रैल 2012 में बिक्री के लिए निर्धारित लेकिन जून 2012 तक विलंबित [5]। 
ईओएस 7D मार्क II (द्वितीय): नवंबर, 2014 से बिक्री। 
ईओएस 5ds और 5ds आर: 
ईओएस -1 डी एक्स मार्क II (द्वितीय): फरवरी 2016 में घोषणा की गयी।  मूल -1 डी एक्स के लिए प्रतिस्थापन, बिक्री कि साल के अप्रैल में शुरू होने की उम्मीद के साथ। 
ईओएस 5D मार्क चतुर्थ: अगस्त 2016 में घोषणा की गयी।

नामकरण के तरीके

कैनन के एक जैसे मॉडल कभी कभी दुनिया के विभिन्न भागों में विभिन्न नामों के तहत विपणन किये जाते हैं। उदाहरण के लिए अमेरिका में जो ईओएस रेबेल 2000 जाना जाता है यह जापान में ईओएस किस तृतीय, और ईओएस 300 दुनिया के अन्य भागों में में जाना जाता है।
61वाँ वार्षिक ग्रैमी पुरस्कार

नामांकन की घोषणा

5 दिसंबर 2018 को नामांकन की घोषणा की जानी थी, लेकिन पूर्व राष्ट्रपति जॉर्ज एच डब्ल्यू की मृत्यु और अंतिम संस्कार के कारण घोषणा को शुक्रवार, 7 दिसंबर 2018 को की गई।
पवनमुक्तासन

पवन मुक्त आसन अपने नाम के अनुसार है। इस योग की क्रिया द्वारा शरीर से दूषित वायु को शरीर से मुक्त किया जाता है।

पवन मुक्त आसन के लाभ

पवन मुक्त आसन उदर के लिए बहुत ही लाभप्रद है। इस योग से गैसटिक, पेट की खराबी में लाभ मिलता है। पेट की बढ़ी हुई चर्बी के लिए भी यह बहुत ही लाभप्रद है। कमर दर्द, साइटिका, हृदय रोग, गठिया में भी यह आसन लाभकारी होता है। स्त्रियों के लिए गर्भाशय सम्बन्धी रोग में पावन मुक्त आसन काफी फायदेमंद होता है। इस आसन से मेरूदंड और कमर के नीचे के हिस्से में मौजूद तनाव दूर होता है।

पवन मुक्त योग में सावधानियां

जिन लोगों को कमर दर्द की शिकायत हो उन्हें यह आसन नहीं करना चाहिए अगर करना हो तो कुशल प्रशिक्षक की देख रेख में करना चाहिए. जिनके घुटनों में तकलीफ हो उन्हें स्वस्थ होने के बाद ही यह योग करना चाहिए. हार्नियां से प्रभावित लोगों को भी स्वस्थ होने के बाद ही यह योग करना चाहिए. स्त्रियों को मासिक के समय यह योग नहीं करना चाहिए.
मुर्तला मुहम्मद हवाई अड्डा

यह एक प्रमुख हवाई अड्डा हैं |
आघातवर्धनीयता

किसी पदार्थ को दबाने पर (या संपीडक प्रतिबल की स्थिति में) विकृत होकर दाब के लम्बवत दिशा में फैलने का गुण आघातवर्धनीयता (Malleability) कहलाता है। आघातवर्धनीय पदार्थों को हथौड़े से पीटकर या बेलकर (रोलिंग करके) आसानी से चपटा किया जा सकता है। धातुएँ प्रायः आघातवर्धनीय हैं। सोना, लोहा, अलुमिनियम, ताँबा, पीतल, चाँदी, सीसा आदि आघातवर्धनीय हैं। आधुनिक आवर्त सारणी के १ से १२ तक के समूहों के तत्त्व आघातवर्ध्य हैं।
फिल्म शृंगार

फिल्म शृंगार हिन्दी की एक फिल्मी मासिक पत्रिका है। यह वर्ष 1970 से दिल्ली से प्रकाशित हो रही है।
कालेज ऑफ म्यूजिक

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान मैहर (मध्य प्रदेश) में स्थित हैं |
स्लावी भाषाएँ

स्लावी भाषाएँ (अंग्रेज़ी: Slavic languages) या स्लावोनी भाषाएँ (अंग्रेज़ी: Slavonic languages) हिन्द-यूरोपीय भाषा परिवार की एक उपशाखा है जो पूर्वी यूरोप, बाल्कन क्षेत्र और उत्तरी एशिया के साइबेरिया क्षेत्र में बोली जाती हैं। स्लावी भाषाएँ बोलने वाली मूल जातियों को स्लाव लोग कहा जाता है।
सार्क चैंबर ऑफ कॉमर्स एंड इंडस्ट्री

सार्क चैंबर ऑफ कॉमर्स एंड इंडस्ट्री, दक्षिण एशियाई क्षेत्रीय सहयोग के लिए क्षेत्रीय एपेक्स बॉडी के रूप में मान्यता प्राप्त, सार्क के सदस्य राष्ट्रों के वाणिज्य और उद्योग के चैंबर के आठ राष्ट्रीय महासंघों का नक्षत्र है। सार्क देशों के सार्क चैंबर ऑफ कॉमर्स एंड इंडस्ट्री के निर्माण के पीछे के तर्क इस क्षेत्र में व्यापार और उद्योग को बढ़ावा देना और व्यापार और उद्योग के क्षेत्रों में सामान्य उद्देश्यों को विकसित करना और हासिल करना था, इसके अलावा सार्क चैंबर ऑफ कॉमर्स एंड इंडस्ट्री को पूरे क्षेत्र में निजी क्षेत्र की आवाज़ के रूप में भी स्वीकार किया जाता है।
२०१४ फीफा विश्व कप

मेज़बान का चयन

7 मार्च 2003 को फीफा ने घोषणा की कि 1978 के बाद दक्षिण अमेरिका में पहली बार विश्व कप आयोजित किया जाएगा। 3 जून 2003 को दक्षिण अमेरिकी फुटबॉल परिसंघ (कोनमिबोल) ने 2014 विश्व कप की मेजबानी के लिए अर्जेंटीना, ब्राजील और कोलम्बिया को प्रत्याशी के रूप में प्रस्तुत किया। 17 मार्च 2004 को, कोनमिबोल संघों ने सर्वसम्मति से ब्राजील के पक्ष में मतदान किया।
इसी के साथ, 2014 विश्व कप की मेजबानी के लिए ब्राजील एकमात्र उम्मीदवार रह गया। 30 अक्टूबर 2007 को बोली की प्रक्रिया में उसने टूर्नामेंट की मेजबानी का अधिकार जीता।

मैच

मैच की अनुसूची 21 अक्टूबर 2011 ज्यूरिख में फीफा के मुख्यालय में घोषणा की गई थी। नीचे सूचीबद्ध सभी समय (यूटीसी -3) ब्राजीलिया आधिकारिक समय में हैं।
जूडिथ बट्लर

अकादमिक के रूप में

अकादमिक रूप से बट्लर को उनकी पुस्तकों- जेंडर ट्रबल: फेमिनिसम एंड द सबवर्षन ऑफ आइडेंटिटी तथा बॉडीस दॅट मॅटर: ऑन द डिसकर्सिव लिमिट्स ऑफ सेक्स के लिए जाना जाता हैं। ये पुस्तकें जेंडर/ लिंग सिद्धांतों पर प्रश्न उठाने एवं जेंडर परफॉर्मेटीविटी की अवधारणा में प्रभावशाली रही हैं। उन्होंने सक्रिय रूप से समलैंगिक अधिकारों के आंदोलन का समर्थन किया है। बट्लर ने साथ ही इजराइली राजनीति  और इजराइल-फिलिस्तीन संघर्ष पर उसके प्रभाव की आलोचना की है। बट्लर का यह कहना है की इज़राइल को सभी यहूदियों का प्रतिनिधि मानना उचित नही है।
सीआर७

परिचय

क्रिस्टियानो रोनाल्डो के नाम पर नई आकाशगंगा का नाम सीआर7 या कॉसमॉस रेड्शिफ्त ७ (en:COSMOS Redshift 7) रखा गया है।

विस्तार

वैज्ञानिकों ने हाल ही में खोजी गई नई आकाशगंगा का नाम जून 2015 के तीसरे सप्ताह में पुर्तगाल के फुटबॉल खिलाड़ी क्रिस्टियानो रोनाल्डो के नाम पर सीआर7 रखा है। क्रिस्टियानो रोनाल्डोर को सीआर-7 नाम से भी जाना जाता हैं।
सीआर-7 अब तक ज्ञात दूरस्थ आकाशगंगा हिमको से 3 गुना ज्यादा चमकीली है। कोसमोस रेडसिफ्ट 7 या सीआर-7 को ब्रह्मांड में सबसे पुरानी आकाशगंगाओं में से एक माना जाता है।
वैज्ञानिकों ने शुरुआती ब्रह्मांड में अब तक पाई गई सबसे चमकीली आकाशगंगा की खोज की है, जिसका नाम लोकप्रिय फुटबॉल खिलाड़ी क्रिस्टियानो रोनाल्डो पर रखा गया। इस आकाशगंगा में यह तारों की पहली पीढ़ी है।
खगोलशास्त्री लंबे समय से तारों की पहली पीढ़ी के अस्तित्व का अनुमान लगाते रहे हैं, जिन्हें पॉपुलेशन -3 तारे के नाम से जाना जाता है। पॉपुलेशन -3 तारों की उत्पत्ति बिग बैंग के बाद हुई थी।
महाराजा अनूपसिंह

महाराजा अनूपसिंह (1638 - 1698) बीकानेर के वीर, कूटनीतिज्ञ और विद्यानुरागी शासक थे।

मुग़ल-काल में बीकानेर

बीकानेर के तत्कालीन महाराजा महाराजा अनूपसिंह (1669-1698 ई.) को औरंगजेब ने औरंगाबाद का शासक नियुक्त किया था।

विद्यानुराग एवं कला प्रेम

वीर होने के साथ-साथ वह स्वयं विद्वान व संगीतज्ञ भी थे और बड़े पुस्तक-प्रेमी थे। उन के दरबार में भाव भट्ट जैसे संगीतज्ञ और कई विद्वान आश्रय पाते थे। इनके आश्रय में रहकर तत्कालीन चित्रकारों ने एक मौलिक किंतु स्थानीय परिमार्जित चित्रशैली बीकानेर कलम को जन्म दिया। द्वारा अपने संकलन की पांडुलिपियों और निजी पुस्तकालय की पुस्तकों से आरम्भ किया गया लालगढ़ पेलेस, बीकानेर में अवस्थित एक अनूठा पुस्तक-केंद्र, जिसमें अनेकानेक ग्रंथों और पांडुलिपियों का व्यवस्थित संकलन है। 
उन्होने अनूपविवेक, कामप्रबोध, श्राद्धप्रयोग चिन्तामणि और गीतगोविन्द पर 'अनूपोदय' टीका लिखी थी। उन्हें संगीत से प्रेम था। उसने दक्षिण में रहते हुए अनेक ग्रंथों को नष्ट होने से बचाया और उन्हें खरीदकर अपने पुस्तकालय के लिए ले आये। कुम्भा के संगीत ग्रन्थों का पूरा संग्रह भी उन्होने एकत्र करवाया था। आज अनूप पुस्तकालय (बीकानेर) अलभ्य पुस्तकों का भण्डार है, जिसका श्रेय अनूपसिंह के विद्यानुराग का है। दक्षिण में रहते हुये उन्होने अनेक मूर्तियों का संग्रह किया और उन्हें नष्ट होने से बचाया। यह मर्तियों का संग्रह बीकानेर के तैतीस करोड़ दवताओं के मदिर में सुरक्षित है।
तारा देशपांडे

तारा देशपांडे (जन्म ८ जून १९७५, मुंबई) एक भारतीय अभिनेत्री, लेखिका, पूर्व मॉडल और एमटीवी वीजे हैं। उन्होंने कई बहुप्रशंसित फिल्मों जैसे, सुधीर मिश्रा की "इस रात की सुबह नहीं " और कैजाद गुस्ताद की "बॉम्बे बॉयज" में अपनी उपस्थिति दर्शायी है। २००१ में अमेरिकी नागरिक से विवाह करने के बाद वह बोस्टन क्षेत्र चली गयीं, जहाँ वर्तमान में वह खानपान की एजेंसी चलती हैं। उनके पति हार्वर्ड बिजनेस स्कूल के स्नातक हैं और वित्तीय कार्य करते हैं। तारा ने अपनी पहली पुस्तक २३ वर्ष की आयु में प्रकाशित की जिसका नाम था फिफ्टी एंड डन (हार्पर कॉलिन्स)। फिल्मों की दुनिया में प्रवेश करने से पूर्व वह एक मॉडल और एमटीवी वीजे थीं। उन्होंने अलीक पदमसी के नाटक बेगम समरू में मुख्य किरदार की भूमिका निभायी। उनकी नवीनतम पुस्तक जिसका नाम "ए सेंस फॉर स्पाइस: रेसिपीज एंड स्टोरीज फ्रॉम ए कोंकण किचन" (वेस्टलैंड प्रकाशक २०१२) है, सबसे ज्यादा बिकने वाली पुस्तक बन गयी है। वह न्यूयॉर्क शहर और मुंबई आती जाती रहती हैं।
ईरुला

ईरुला, भारत की एक जनजाति हैं। इरुला लोग भारत के कई भागों के निवासी हैं किन्तु तमिलनाडु के तिरुवलुर जनपद में उनकी अच्छी संख्या है। इस क्षेत्र में उनकी जनसंख्या १००० से २००० के बीच आंकी गयी है। इन्हें भारत के कुछ क्षेत्रों में कालबेलिया प्रजाति के नाम से भी जाना जाता है|
ईरुला यह शब्द तमिल भाषा के ईरुल (=श्याम) शब्द से निकला है। दक्षिण भारत में नीलगिरि की पहाड़ियों पर निवास करनेवाली एक अत्यधिक श्यामवर्ण आदिम जाति का नाम ईरुला है। इसके विपरीत 'बडागा' सबसे सुंदर वर्णवाली आदिम जाति है। ईरुला लोग अपनी बोलचाल में अपभ्रंश तमिल का प्रयोग करते हैं तथा एक प्रकार के विष्णुपूजक हैं। इस जाति में विवाह के समय एक भोज देने के अतिरिक्त अन्य कोई विशेष प्रथा नहीं है। इनके यहाँ मृतकों को गाड़ने की प्रथा है, गाड़ते समय शव को पद्मामसनावस्था में एवं मस्तक को उत्तर की ओर करके रखा जाता है। ये लोग आर्थिक दृष्टि से पिछड़े हुए हैं, किंतु भविष्यवक्ता के रूप में इनका बड़ा आदर होता है।
राजस्थान रॉयल्स

स्पॉट फिक्सिंग के मामले में प्रतिबंधित

१४ जुलाई २०१५ में सुप्रीम कोर्ट के आदेशानुसार राजस्थान रॉयल्स को दो आईपीएल संस्करणों में खेलने से प्रतिबंधित कर दिया था क्योंकि इस पर और चेन्नई सुपर किंग्स के ऊपर स्पॉट फिक्सिंग का आरोप लगाया गया था इस कारण ते दोनों टीमें २०१६ तथा २०१७ में नहीं खेल पायी थी।
खलनायक

खलनायक किसी कहानी में "बुराई" का चरित्र होता है, चाहे वह कोई ऐतिहासिक कथा हो या विशेष रूप से, कपोलकल्पना की कोई कृति हो। खलनायक, नायक का विरोधी होता है (हालाँकि कभी-कभार खलनायक ही नायक होता है) जो अन्य पात्रों पर नकारात्मक प्रभाव डालता है। किसी महिला खलनायक को खलनायिका कहा जाता है। एक विरोधी के रूप में उसकी भूमिका में, खलनायक एक बाधा के रूप में कार्य करता है और नायक को उसे पराजित करने के लिए संघर्ष करना पड़ता है। खलनायक उन विशेषताओं की मिसाल बनता है जो नायक के विरोध में हैं और इससे खलनायक और नायक के लक्षणों में भेद स्थापित होता है।
अन्य बताते हैं कि खलनायकों के कई कृत्यों में इच्छा-पूर्ति का संकेत होता है, जिससे कुछ लोग नायकों के मुकाबले खलनायक के पात्रों से अपनापन महसूस करते हैं। इस वजह से, निर्विवाद खलनायक का गलत करने के लिए उद्देश्य प्रदान करना चाहिए, साथ ही नायक के लिए वो एक योग्य प्रतिद्वंद्वी होना चाहिए। अपनी कहानियों में यथार्थवाद जोड़ने के प्रयास में, कई लेखक "सहानुभूतिपूर्ण" खलनायक बनाने की कोशिश करते हैं। ऐसे में खलनायक दुनिया को एक बेहतर स्थान बनाना चाहते हैं लेकिन ऐसा करने के लिए वो विरोधपूर्ण तरीके इस्तेमाल करते हैं।
कुसाल परेरा

व्यक्तिगत जीवन

ये कोट्टावा धर्मपाल महाविद्यालय और रॉयल कॉलेज कोलंबो में शिक्षित हुए थे, उन्होंने प्रतिष्ठित रॉयल-थामियन वार्षिक  क्रिकेट टूर्नामेंट में उत्तरार्द्ध का प्रतिनिधित्व किया। हालांकि कुसाल परेरा 11 से 13 साल की उम्र में दाएं हाथ के बल्लेबाज़ थे, लेकिन बाद में उन्होंने एक बाएं हाथ के बल्लेबाज बनने के लिए अपना रुख बदल दिया। माना जाता है कि श्रीलंका के महान बल्लेबाज और पूर्व कप्तान सनथ जयसूर्या - उनकी बचपन की मूर्ति और नायक थे।

घरेलू क्रिकेट कैरियर

ये हाल में आईपीएल में राजस्थान रॉयल्स के लिए खेले थे जबकि कुसाल परेरा ने 13 जनवरी, 2013 को ऑस्ट्रेलियाई क्रिकेट टीम के खिलाफ एक दिवसीय अंतर्राष्ट्रीय क्रिकेट की शुरुआत की थी, जिसमें घायल दिनेश चांदीमल की जगह दी खेलाया गया था। उनका पहला ट्वेन्टी -20 इंटरनेशनल मैच भी 26 जनवरी, 2013 को ऑस्ट्रेलिया के खिलाफ उसी श्रृंखला में आया था।
ये एक त्वरित स्कोरर के रूप में जाने जाते है, और गेंद को बहुत जोर से मारते है जैसे श्रीलंका के पूर्व कप्तान सनथ जयसूर्या मारते थे, सनथ जयसूर्या की भी बल्लेबाजी शैली भी ऐसी ही रही थी। इन्होंने प्रथम श्रेणी क्रिकेट के मैच में उन्होंने 270 गेंदों में 330 रन बनाये जो कि एक शानदार घरेलू रिकॉर्ड है।

एक दिवसीय अंतर्राष्ट्रीय क्रिकेट कैरियर

परेरा जनवरी २०१३ में ऑस्ट्रेलिया का दौरा करने वाली श्रीलंका की १५ सदस्यीय टीम में शामिल थे। जिन्हें श्रृंखला के दूसरे वनडे मैच में खेलने का मौका दिया गया था। उस मैच में ये ४ नम्बर पर बल्लेबाजी करने आये और १६ गेंदों में नाबाद १४ रन बनाकर श्रीलंका ने ८ विकेट से जीत हासिल की थी।
परेरा ने २२ फरवरी २०१४ को बांग्लादेश के खिलाफ अपना पहला वनडे मैच शतक लगाया था। उस मैच में परेरा ने शानदार बल्लेबाजी करते हुए १२४ गेंदों में १०६ रन बनाए थे और उन्हें "मैन ऑफ द मैच" पुरस्कार भी मिला था।

टी२० अंतर्राष्ट्रीय क्रिकेट कैरियर

परेरा ने जनवरी २०१३ में ही ऑस्ट्रेलिया के खिलाफ अपना पहला ट्वेन्टी-ट्वेन्टी मैच खेलकर कैरियर की शुरुआत की और ऑस्ट्रेलियाई ऑलराउंडर ग्लेन मैक्सवेल के हाथों आउट होने से पहले २२ गेंदों में ३३ रन बनाए थे। इस मैच में उन्होंने कुछ आक्रामक शॉट खेले और बहुत सी उनकी तुलना सनथ जयसूर्या के साथ हुई।
१३ दिसंबर २०१३ को उन्होंने पाकिस्तान के खिलाफ ५९ गेंदों पर ८४ रन बनाए और श्रीलंका ने २११ रनों का विशाल स्कोर बनाया। श्रीलंका ने वो मैच २४ रनों से मैच जीत लिया था और परेरा को मैन ऑफ द मैच का ख़िताब मिला था।

टेस्ट क्रिकेट कैरियर

कुमार संगकारा के संन्यास के बाद, उनकी स्थिति एक नए खिलाड़ी के लिए रिक्त रही और कुसाल को टीम में जगह मिल गयी। उन्होंने २८ अगस्त २०१५ को भारत के खिलाफ श्रीलंका के लिए अपनी टेस्ट मैचों की शुरुआत करने का मौका मिल गया। टेस्ट टीम में उनका आगमन अच्छा नहीं था, जब उन्होंने भारतीय कप्तान विराट कोहली का काफी आसान कैच छोड़ दिया। लेकिन उस पारी में उन्होंने 2 कैच और 1 स्टंपिंग कर लिए।
मुईज़ुद्दीन बहरामशाह

मुईज़ुद्दीन बहरामशाह (1236) एक मुस्लिम तुर्की शासक था, जो दिल्ली का छठा सुल्तान बना। वह गुलाम वंश से था। बहराम इल्तुतमिश का पुत्र एवं रजिया सुल्तान का भाई था।
सुदेव (काशी)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
हैना जेटर

हैना जेटर (जन्म-५ मई,१९९०) एक अमरीकी फैशन मॉडल हैं।

प्रारंभिक जीवन

हैना डेविस का जन्म यू.एस वर्जिन आइलैंड, सेंट थॉमस में, देबोरा.एल."देबी" व कॉन जे डेविस के घर हुआ था। उनका मानना हैं कहा कि वहां बढ़ने का सबसे अच्छा हिस्सा "दोस्ताना लोग, महान मौसम और समुद्र तट पर तरंगों की आवाज के लिए जागने" था।

करियर

व्यावसायिक रूप से, जेटर राल्फ लॉरेन, ब्लू लेबल के अभियानों में दिखाई दिए और उनके २००६ के वसंत/ग्रीष्मकालीन रनवे शो में चले गए। २००६ में इतालवी पत्रिका डी, २००६ में मैक्सिको एले, सितंबर २०१२ में फ्रांस के एफएचएम और अप्रैल २०१३ में दक्षिण अफ्रीका के एफएचएम के लिए जेटर दो कवर पर दिखाई दिए।
ह्यूमैन पैराइन्फ्लुएन्जा वाइरस

ह्यूमैन पैराइन्फ्लुएन्जा वाइरस एक विषाणु है जो मानव पैराइन्फ्लुएन्जा नामक रोग का कारक है।
गौरी शंकर राय

गौरी शंकर राय --गौरी शंकर राय 1977 मे गाजीपुर से लोक सभा सांसद थे .
राधिका आप्टे

अभिनय

इन्होंने अपने अभिनय की शुरुआत एक बॉलीवुड फ़िल्म वाह लाइफ हो तो ऐसी में एक छोटे से किरदार को निभा कर की। जिसके पश्चात उन्होंने अन्य भाषा के फ़िल्मों में कार्य करना शुरू किया। यह श्रीराम राघवन द्वारा निर्देशित बदलापुर में भी कार्य कर चुकीं हैं।
हेइलोंगजियांग

हेइलोंगजियांग (黑龙江省, Heilongjiang) जनवादी गणराज्य चीन के सुदूर पूर्वोत्तर में स्थित एक प्रांत है जो ऐतिहासिक मंचूरिया क्षेत्र का भाग है। हेइलोंगजियांग का मतलब 'काली अझ़दहा नदी' होता है, जो चीनी भाषा में अमूर नदी का नाम है। चीनी भावचित्रों में इसका संक्षिप्त एकाक्षरी चिह्न '黑' (हेइ) है। इस इलाक़े को मान्छु भाषा में 'साहालियान उला' (ᠰᠠᡥᠠᠯᡳᠶᠠᠨ ᡠᠯᠠ, अर्थ: काली नदी) कहते हैं और मंगोल भाषा में भी इसका नाम क़ारामोएरिन (यानि 'काली नदी') है। उत्तर और पूर्व में इस प्रांत की सीमाएँ रूस को लगती हैं। हेइलोंगजियांग प्रांत की राजधानी और सबसे बड़ा शहर हारबिन है। चीन के सबसे उत्तरी और सबसे पूर्वी स्थान दोनों इसी प्रांत में पड़ते हैं। इस शहर में बहुत सर्दी पड़ती है और यह सर्दियों में आयोजित होने वाले बर्फ़-मूर्तिकला उत्सवों के लिए प्रसिद्ध है। इस प्रांत में मान्छु, रूसी, मंगोल और बहुत से अन्य प्रभाव नज़र आते हैं।